《赠马时宜下第还乡》
明代·徐贯

三叠阳关对酒歌，相看无奈别离何。题桥共拟追司马，献玉谁离泣卞和。

野水烟波归路远，故园花竹乐情多。京华更有青云约，回首东风听佩珂。

作者简介：（?—1502）明浙江淳安人，字元一。天顺元年进士。授兵部主事，官至工部尚书。熟于边务谋划，巡视福建海道，料理苏松水患，绩亦可记。以疾乞致仕，卒谥康懿。有《馀力集》。